ai4bharat/Pralekha huggingface dataset:
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயில்கள் விநியோகித்த திரவ மருத்துவ ஆக்ஸிஜன் அளவு 15,000 மெட்ரிக் டன்களை கடந்தது
பல தடைகளை கடந்து, பல மாநிலங்களுக்கு இந்திய ரயில்வே தொடர்ந்து திரவ மருத்துவ ஆக்ஸிஜனை விநியோகித்து வருகிறது. இதுவரை, இந்திய ரயில்வே, பல மாநிலங்களுக்கு 936 டேங்கர்களில், 15,284 மெட்ரிக் டன் திரவ மருத்துவ ஆக்சிஜனை விநியோகித்துள்ளது.
இதுவரை 234 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்து, பல மாநிலங்களுக்கு நிவாரணத்தை அளித்துள்ளது.
தற்போது 9 ஆக்ஸிஜன் எக்ஸ்பிரஸ் ரயில்கள், 31 டேங்கர்களில் 569 மெட்ரிக் டன் திரவ ஆக்ஸிஜனை கொண்டு செல்கின்றன.
அசாம் மாநிலத்துக்கு முதல் ஆக்ஸிஜன் எக்ஸ்பிரஸ் ரயில், 80 மெட்ரிக் டன் ஆக்ஸிஜனுடன் இன்று காலை சென்றது.
கர்நாடகாவுக்கு, ஆக்ஸிஜன் எக்ஸ்பிரஸ் ரயில்கள் மூலம் விநியோகிக்கப்பட்ட ஆக்ஸிஜன் அளவு 1000 மெட்ரிக் டன்களை கடந்து விட்டது.
ஆக்ஸிஜன் எக்ஸ்பிரஸ் ரயில்கள் ஒவ்வொரு நாளும், 800 மெட்ரிக் டன்னுக்கு மேற்பட்ட ஆக்ஸிஜனை விநியோகிக்கின்றன.
உத்தரகாண்ட், கர்நாடகா, மகாராஷ்டிரா, மத்தியப் பிரதேசம், ஆந்திரா, ராஜஸ்தான், தமிழ்நாடு, ஹரியானா, தெலங்கானா, பஞ்சாப், கேரளா, டெல்லி, உத்தரப்பிரதேசம் மற்றும் அசாம் ஆகிய 14 மாநிலங்களுக்கு ஆக்ஸிஜன் எக்ஸ்பிரஸ் ரயில்கள் ஆக்ஸிஜனை வழங்கி நிவாரணம் அளித்துள்ளன.
தற்போது வரை மகாராஷ்டிராவுக்கு 614, உத்தரப்பிரதேசத்துக்கு 3609, மத்தியப் பிரதேசத்துக்கு 566, தில்லிக்கு 4300, ஹரியானாவுக்கு 1759, ராஜஸ்தானுக்கு 98, கர்நாடகாவுக்கு 1063, உத்தரகாண்டுக்கு 320, தமிழகத்துக்கு 857, ஆந்திராவுக்கு 642, பஞ்சாப்புக்கு 153, கேரளாவுக்கு 246, தெலங்கானாவுக்கு 976, அசாமுக்கு 80 மெட்ரிக் டன்கள் ஆக்ஸிஜன் விநியோகிக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721032
------
(Visitor Counter : 165
விவசாயத்துறை அமைச்சகம்
ஜிடிபி-ல் வேளாண் ஏற்றுமதியின் பங்கு
2019-20-ம் ஆண்டில் இந்தியாவில் வேளாண் ஏற்றுமதி ரூ.2,52,297 கோடியாக இருந்தது. இது நடப்பு விலைகளின் அடிப்படையில் மொத்த உள்நாட்டு உற்பத்தியில் 1.2 சதவீதமாகும். கொவிட்-19 பெருந்தொற்றுக்கிடையில் 2020-21-ல் வேளாண் ஏற்றுமதி 22.8 சதவீதம் அதிகரித்து ரூ.3,09,939 கோடியாக இருந்தது. இது ஜிடிபி-ல் 1.6 சதவீதம் ஆகும்.
மாநிலங்களவையின் மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் எழுத்து மூலம் அளித்த பதிலில் இத்தகவலை தெரிவித்துள்ளார்.
நவீன உள்கட்டமைப்பு திட்டங்களை உருவாக்கவும், உணவு உற்பத்தி அலகுகளை மேம்படுத்தவும், மத்திய உணவு பதப்படுத்துதல் அமைச்சகம் மத்திய அரசின் நிதியுதவியுடன் கூடிய பிரதம மந்திரி கிசான் சம்பாத யோஜனா என்னும் திட்டத்தை 2016-17 முதல் செயல்படுத்தி வருகிறது. மேலும் பிரதம மந்திரி குறு உணவு பதப்படுத்தும் தொழில் நிறுவனங்கள் திட்டத்தின் கீழ் நிதியுதவி மற்றும் தொழில்நுட்ப வணிக உதவிகள் வழங்கப்பட்டு வருகின்றன. இத்திட்டம் ஒரு மாவட்டம், ஒரு பொருள் அணுகுமுறையை பின்பற்றி வருகிறது.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1797686
பிரதமர் அலுவலகம்
மகாத்மா ஜோதிபா பூலே-வின் பிறந்தநாளையொட்டி அவருக்குப் பிரதமர் மரியாதை செலுத்தினார்
தலை சிறந்த சமூக சீர்திருத்தவாதியும், தத்துவ மேதை மற்றும் எழுத்தாளருமான மகாத்மா ஜோதிபா பூலே-வின் பிறந்தநாளையொட்டி அவருக்குப் பிரதமர் திரு.நரேந்திர மோடி மரியாதை செலுத்தியுள்ளார். சமூக நீதியின் முன்னோடியாகவும், எண்ணற்ற மக்களின் நம்பிக்கை நட்சத்திரமாகவும் திகழ்ந்த மகாத்மா பூலே சமூக சமத்துவம், மகளிர் அதிகாரமளித்தல் மற்றும் கல்வியை ஊக்குவிக்க அயராது பாடுபட்டவர் என்றும் திரு.மோடி புகழாரம் சூட்டியுள்ளார்.
சிறந்த சிந்தனையாளரான ஜோதிபா பூலே-வின் சிந்தனைகள் குறித்து தமது மனதின் குரல் நிகழ்ச்சியில் பகிர்ந்துள்ள பிரதமர், பெண்கள் கல்வி கற்பதை ஊக்குவிக்க பள்ளிக்கூடங்களை தொடங்கிய மகாத்மா பூலே, பெண் சிசுக் கொலைக்கு எதிராக கடுமையாக குரல் கொடுத்ததுடன், தண்ணீர் பிரச்சனைக்குத் தீர்வு காணவும் பல்வேறு இயக்கங்களை மேற்கொண்டவர் என குறிப்பிட்டுள்ளார்.
பிரதமர் வெளியிட்டுள்ள டுவிட்டர் பதிவுகளில்;
“சமூக நீதியின் முன்னோடியாக திகழ்ந்ததற்காக பெரிதும் போற்றப்படும் மகாத்மா பூலே எண்ணற்ற மக்களின் நம்பிக்கை ஆதாரமாக திகழந்தார். பன்முக ஆளுமை கொண்டவரான அவர், சமூக சமத்துவம், மகளிர் அதிகாரமளித்தல் மற்றும் கல்வியை ஊக்குவிக்க அயராது பாடுபட்டவர். அவரது பிறந்தநாளில் அவருக்கு மரியாதை செலுத்துகிறேன்.”
“இன்று மகாத்மா பூலேவின் பிறந்தநாள், இன்னும் சில தினங்களில், அதாவது 14-ந் தேதி அம்பேத்கரின் பிறந்தநாளைக் கொண்டாட இருக்கிறோம். கடந்த மாத #மனதின் குரல் நிகழ்ச்சியில் அவர்களுக்கு மரியாதை செலுத்தினேன். மகாத்மா பூலே மற்றும் டாக்டர் பாபா சாகேப் அம்பேத்கரின் தலை சிறந்த பங்களிப்புகளுக்காக இந்தியா அவர்களுக்கு என்றும் நன்றிக்கடன்பட்டுள்ளது” என்று தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு ஊழியர்களின் ஓய்வு பெறும் வயதைக் குறைக்கும் எண்ணம் இல்லை, அப்படி எந்த ஒரு திட்டமும் அரசின் எந்த மட்டத்திலும் விவாதிக்கப்படவோ அல்லது சிந்திக்கப்படவோ இல்லை: டாக்டர். ஜிதேந்திர சிங்
அரசு ஊழியர்களின் ஓய்வு பெறும் வயதை 50 ஆக குறைக்க அரசு திட்டமிட்டு வருவதாக ஊடகங்களின் ஒரு பிரிவில் வந்த செய்திகளை திட்டவட்டமாக மறுத்த மத்திய வட கிழக்கு மாகாண வளர்ச்சி அமைச்சக இணை அமைச்சர் , பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சர், டாக்டர். ஜிதேந்திர சிங், ஓய்வு பெறும் வயதைக் குறைக்கும் எந்த எண்ணமும் இல்லை என்றும், அப்படி எந்த ஒரு திட்டமும் அரசின் எந்த மட்டத்திலும் விவாதிக்கப்படவோ அல்லது சிந்திக்கப்படவோ இல்லை என்றும் தெரிவித்தார்.
அரசு வட்டாரங்களை அல்லது பணியாளர் மற்றும் பயிற்சித் துறையை மேற்கோள் காட்டி, இப்படி ஒரு தவறான தகவலை சில தூண்டப்பட்ட சக்திகள், ஊடகத்தின் ஒரு பிரிவில் கடந்த சில நாட்களாக மீண்டும் மீண்டும் பரப்பி வருவதாக டாக்டர். ஜிதேந்திர சிங் கூறினார். தொடர்புடையவர்களின் மனதில் உள்ள குழப்பத்தைக் களைய ஒவ்வொரு தடவையும் சரியான மறுப்பு தெரிவிக்கப்படுவதாக அவர் தெரிவித்தார். நாடு கொரோனா நெருக்கடியை சந்தித்து வரும் போது அந்தப் பெருந்தொற்றை சிறப்பாக கையாள்வதற்காக ஒட்டு மொத்த உலகமும் பிரதமர் திரு. நரேந்திர மோடியைப் புகழ்ந்து வரும் வேளையில், இவ்வாறான ஊடகச் செய்திகளை விதைத்து அரசு செய்து வரும் அனைத்து நல்ல செயல்களையும் இருட்டடிப்பு செய்ய சில சக்திகள் தீய எண்ணங்களோடு செயல்படுவது துரதிர்ஷ்டவசமானது என்று அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
8 மாதங்களுக்கு பிறகு, தினசரி கொவிட் உயிரிழப்பு 145 ஆகக் குறைந்தது
மைல்கல் சாதனையாக, இந்தியாவில் கொவிட் தொற்றிலிருந்து குணமடைந்தவர்களின் மொத்த எண்ணிக்கை, சிகிச்சை பெறுபவர்களின் எண்ணிக்கையை விட இன்று ஒரு கோடியைத் தாண்டியது.
குணமடைந்தவர்களின் மொத்த எண்ணிக்கை இன்று 1,02,11,342-ஐத் தொட்டது. அதே நேரத்தில் சிகிச்சை பெறுபவர்களின் எண்ணிக்கை 2,08,012 ஆக உள்ளது. இரு பிரிவினருக்கு இடையேயான இடைவெளி 1,00,03,330 ஆக உள்ளது. கொவிட் சிகிச்சை பெறுபவர்களைவிட, குணமடைந்தவர்களின் எண்ணிக்கை சுமார் 50 மடங்கு அதிகமாக உள்ளது.
இந்தியாவில் குணமடைந்தோர் வீதம் 96.59 சதவீதமாக உள்ளது.
கடந்த 24 மணி நேரத்தில், 14,457 பேர் குணமடைந்துள்ளனர். புதிதாக 13,788 பேருக்கு தொற்று ஏற்பட்டுள்ளது.
இந்தியாவில் தினசரி தொற்று பாதிப்பு தொடர்ந்து குறைந்து வரும் நிலையில், தினசரி கொவிட் உயிரிழப்பு எண்ணிக்கையும் தொடர்ந்து குறைந்து வருகிறது. கடந்த 24 மணி நேரத்தில் 145 பேர் மட்டுமே உயிரிழந்துள்ளனர். தோரயமாக 8 மாதங்களுக்குப்  பிறகு, இது மிகக் குறைவான அளவு.
புதிதாக குணம் அடைந்தவர்களில், 71.70 சதவீதம் பேர், 7 மாநிலங்களையும், யூனியன் பிரதேசங்களையும் சேர்ந்தவர்கள்.
கேரளாவில் ஒரே நாளில் 4,408 பேரும், மகாராஷ்டிராவில் 2,342 பேரும், கர்நாடகாவில் 855 பேரும் குணமடைந்துள்ளனர்.
புதிதாக தொற்று ஏற்பட்டவர்களில் 76.17 சதவீதம் பேர், 6 மாநிலங்களையும், யூனியன் பிரதேசங்களையும் சேர்ந்தவர்கள்.
தினசரி கொவிட் பாதிப்பு அதிகபட்சமாக கேரளாவில் 5,005ஆக உள்ளது. இதையடுத்து மகாராஷ்டிராவில் 3,081 பேருக்கும், கர்நாடகாவில் 745 பேருக்கும் தொற்று ஏற்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689611
மனித வள மேம்பாட்டு அமைச்சகம்
தாம் படித்த பல்கலைக்கழகத்தின் பட்டமளிப்பு விழாவில் மத்திய கல்வி அமைச்சர் பங்கேற்பு
ஹேம்வதி நந்தம் கர்வால் பல்கலைக்கழகத்தின் முன்னாள் மாணவரும், மத்திய கல்வி அமைச்சருமான திரு ரமேஷ் பொக்ரியால் 'நிஷாங்க்', அப்பல்கலைகழகத்தின் எட்டாவது பட்டமளிப்பு விழாவில் சிறப்பு விருந்தினராக காணொலி மூலம் கலந்து கொண்டார்.
நிகழ்ச்சியில் பேசிய திரு பொக்ரியால், தனது 47-வது ஆண்டுக்குள் நுழையும் ஹேம்வதி நந்தம் கர்வால் பல்கலைக்கழகம், பல்வேறு கடினமான சவால்களை தாண்டி தனது வளர்ச்சி பயணத்தை தொடர்ந்து வருவதாகக் கூறினார்.
இப்பல்கலைகழகத்தின் முன்னாள் மாணவரான தமக்கு, பட்டமளிப்பு விழாவில் சிறப்பு விருந்தினராக கலந்துக் கொள்ளும் வாய்ப்பு கிடைத்ததற்கு அமைச்சர் மகிழ்ச்சி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1677483
-----
(Visitor Counter : 98
பெருநிறுவனங்கள் விவகாரங்கள் அமைச்சகம்
குதிரேமுக் இரும்புத்தாது நிறுவனத்தின் நிதி தகவல் அளித்தல் தர ஆய்வறிக்கை வெளியீடு
2019-20 நிதி ஆண்டுக்கான குதிரேமுக் இரும்புத்தாது நிறுவனத்தின் நிதி தகவல் அளித்தல் குறித்த தர ஆய்வறிக்கையை தேசிய நிதி தகவல் அளித்தல் ஆணையகம் வெளியிட்டுள்ளது.
நிதி தகவல் அளித்தல் தர ஆய்வறிக்கை என்பது தேசிய நிதி தகவல் அளித்தல் ஆணையகத்தின் கண்காணிப்பு திட்டத்தின் இரண்டு அம்சங்களுள் ஒன்றாகும். மற்றொரு அம்சம், தணிக்கை தர ஆய்வு அறிக்கையாகும்.
பொருந்தக்கூடிய கணக்கியல் தரநிலைகளுக்கு ஏற்ப நிதிநிலை அறிக்கைகள் மற்றும் அறிக்கைகளை தயாரிப்பதற்கு பொறுப்பானவர்களின் பங்களிப்பில் நிதி தகவல் அளித்தல் தர ஆய்வறிக்கை கவனம் செலுத்துகிறது.
நிறுவனச் சட்டம், 2013 இன் பிரிவு 131 மற்றும் இந்திய கணக்கியல் தரநிலை ஏஎஸ் 8 ஆகியவற்றின் படி மீண்டும் எடுத்துரைக்கப்பட்ட நிதிநிலை அறிக்கைகளை தயாரித்து வெளியிட வேண்டுமா என்று குதிரேமுக் இரும்புத்தாது நிறுவனம் ஆய்வு செய்ய தேசிய நிதி தகவல் அளித்தல் ஆணையகம் பரிந்துரைத்துள்ளது.
நிதி தகவல் அளித்தல் தர ஆய்வறிக்கையை தேசிய நிதி தகவல் அளித்தல் ஆணையகத்தின் இணையதளத்தில்  காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1758789
(Visitor Counter : 153
கலாசாரத்துறை அமைச்சகம்
புத்த ஜெயந்தி 2018 கொண்டாட்டத்தில் பிரதமர் திரு. நரேந்திர மோடி மத்திய அமைச்சர்கள் டாக்டர். மகேஷ் ஷர்மா மற்றும் திரு. கிரண் ரிஜிஜு பங்கேற்பு
புத்த ஜெயந்தியையொட்டி, புதுதில்லியில் உள்ள இந்திரா காந்தி உள்விளையாட்டு அரங்கில் நடைபெற்ற கொண்டாட்டத்தில் பிரதமர் திரு .நரேந்திர மோடி, மத்திய கலாச்சாரத் துறை இணை அமைச்சர் டாக்டர். மகேஷ் ஷர்மா, மத்திய உள்துறை இணை அமைச்சர் திரு. கிரண் ரிஜிஜு, சர்வதேச புத்த கூட்டமைப்பின் , இந்தியா, இலங்கை, வியட்நாம், தாய்லாந்து உள்ளிட்ட பல்வேறு நாடுகளை சேர்ந்த புத்த துறவிகள் மற்றும் புத்த பிரதிநிதிகள் இந்த கொண்டாட்டத்தில் கலந்துகொண்டனர். மத்திய கலாச்சாரா அமைச்சகம் சர்வதேச புத்த கொட்டமைப்புடன் இணைந்து இந்த நிகழ்ச்சியினை ஏற்பாடுசெய்திருந்தது.
இந்த நிகழ்ச்சியில், சங்க தானம் படைத்து  பிரதமர் பிரார்த்தனை செய்தார். மேலும், சாரனாத்தில் உள்ள திபெத்திய உயர்நிலைக் கல்விக்கான மத்திய கல்வி நிறுவனம் மற்றும் புத்தகயாவில் உள்ள அனைத்து இந்திய புத்த பிக்குகள் சங்கம் ஆகியவற்றை கவுரவிக்கும் வகையில், வைசாக் பாராட்டு பத்திரங்களை பிரதமர் வழங்கினார்.
அங்கு கூடியிருந்தவர்கள் மத்தியில் உரையாற்றிய பிரதமர், தனிப்பட்ட பாரம்பரியத்தை கொண்ட நாடாக இந்தியா இருப்பதாக தெரிவித்தார். இங்கு மிதமிஞ்சிய சிந்தனைகள், மனிதசமூகத்துக்கு எப்போதும் பயனளிப்பதாக அவர் தெரிவித்தார். புத்தரின் போதனைகள், பல்வேறு நாடுகளையும் வடிவமைத்துள்ளதாக அவர் கூறினார். இந்தியா எப்போதுமே சண்டையிடும் நாடாக இருந்ததில்லை என்று அவர் குறிப்பிட்டார்.
புத்தர் காட்டிய வழியில் மக்களுக்கு சேவையாற்றும் வகையில், அரசு பணியாற்றி வருவதாக திரு. நரேந்திர மோடி தெரிவித்தார். மேலும் அவர், புத்தருடன் தொடர்புடைய பாரம்பரியம் உள்ளிட்ட இந்திய கலாச்சார பாரம்பரியத்தை பாதுகாக்க வேண்டும் என்ற விரிவான இலக்குடன் மத்திய அரசு பணியாற்றி வருவதாகவும் கூறினார். புத்த வளாகங்களுக்காக ரூ. 360 கோடி ஒதுக்கீடு செய்யப்பட்டுள்ளதாக பிரதமர் தெரிவித்தார்.
இந்த நிகழ்ச்சியில் பேசிய மத்திய கலாச்சாரத் துறை இணை அமைச்சர்  டாக்டர். மகேஷ் ஷர்மா இந்திய புத்தரின் நிலமாகும். உலகில் புகழ்பெற்ற எட்டு புத்த புனித தளத்தில் ஏழு இந்தியாவில் உள்ளது. அமைதி குறித்த புத்தரின் போதனையை எடுத்த்க்காட்டிய கலாச்சாரா அமைச்சர் நாங்கள் புத்தாவில் நம்பிக்கை வைத்துள்ளோம் யுத்தாவில்  அல்ல.
இந்த நிகழ்ச்சியில் பேசிய மத்திய உள்துறை அமைச்சர் திரு. கிரண் ரிஜிஜு, “தற்போது ஆட்சியில் உள்ள அரசுதான் புத்த ஜெயந்தியை அதிகாரப்பூர்வ நிகழ்வாக அறிவித்து இதனை பெருமளவில் கொண்டாடி வருகிறது.”. 2562 ஆண்டுகளுக்கு முன்பு புத்தர் அளித்த போதனைகள் இன்றளவும் பொருந்தக்கூடியதாக உள்ளது.. மேலும் இதுபோன்ற கொண்டாத்தங்கள் அவரது போதனைகளை உலகெங்கும் எடுத்துச்செல்ல பயன்படும்.
(Visitor Counter : 96
விவசாயத்துறை அமைச்சகம்
கிராமங்கள் மற்றும் ஏழை விவசாயிகளை தற்சார்பாக்க கூட்டுறவு அமைப்புகள் முக்கிய பங்காற்ற வேண்டும்: அமைச்சர் திரு தோமர்
கிராமப்புறங்களில் திறன் வளர்த்தல் பயிற்சிகளை அளிப்பதற்காக சஹாக்கர் பிரக்யா என்னும் திட்டத்தை மத்திய வேளாண், விவசாயிகள் நலன், ஊரக வளர்ச்சி, பஞ்சாயத்து ராஜ் மற்றும் உணவு பதப்படுத்துதல் அமைச்சர் திரு நரேந்திர சிங் தோமர் இன்று தொடங்கி வைத்தார்.
இத்திட்டத்தின் மூலம் 45 புதிய பயிற்சிகள் நாட்டின் கிராமப்புறங்களில் உள்ள தொடக்க கூட்டுறவு சங்கங்களில் தேசிய கூட்டுறவு வளர்ச்சி கழகத்தால் வழங்கப்படும்.
நிகழ்ச்சியில் பேசிய அமைச்சர், கிராமங்கள் மற்றும் ஏழை விவசாயிகளை தற்சார்பாக்க கூட்டுறவு அமைப்புகள் முக்கிய பங்காற்ற வேண்டும் என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675420
---
(Visitor Counter : 135
பிரதமர் அலுவலகம்
தேசிய கடல்சார் தினத்தில் இந்தியாவின் புகழ்மிக்க கடல்சார் வரலாற்றை பிரதமர் நினைவுகூர்ந்துள்ளார்
தேசிய கடல்சார் தினத்தில் இந்தியாவின் புகழ்மிக்க கடல்சார் வரலாற்றை பிரதமர் திரு.நரேந்திர மோடி நினைவுகூர்ந்துள்ளார். இந்தியாவின் பொருளாதார வளர்ச்சியில் கடல்சார் துறை முக்கியத்துவம் வகிக்கிறது என்று குறிப்பிட்டுள்ள அவர், கடந்த 8 ஆண்டுகளில் மத்திய அரசு, பொருளாதார வளர்ச்சிக்கு தேவையானதும், தற்சார்பு இந்தியாவை கட்டமைப்பதற்குமான துறைமுகம் சார்ந்த வளர்ச்சியில் கவனம் செலுத்தி வந்துள்ளதாகவும் கூறியுள்ளார். கடல்சார் சுற்றுச்சூழல் மற்றும் பல்லுயிர் பெருக்கத்தைப் பாதுகாக்க தேவையான கவனத்தை மத்திய அரசு கொண்டுள்ளதாக அவர் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவுகளில் கூறியிருப்பதாவது;
“இன்று தேசிய கடல்சார் தினத்தில் நமது பெருமைமிக்க கடல்சார் வரலாற்றை நாம் நினைவுகூர்வதுடன் இந்தியாவின் பொருளாதார வளர்ச்சியில் அதன் முக்கியத்துவம் சிறப்பிடம் பெற்றுள்ளதை எடுத்துக் கூறுகிறோம். கடந்த 8 ஆண்டுகளில் நமது கடல்சார் துறை பெரிய உச்சங்களைத் தொட்டுள்ளதுடன் வர்த்தக நடவடிக்கைகளை ஊக்குவிக்க பெரும் பங்களித்துள்ளது.”
“கடந்த 8 ஆண்டுகளில் மத்திய அரசு துறைமுகங்களின் திறனை விரிவுபடுத்துதல், தற்போதுள்ள நடைமுறைகளை மேலும் செயல்திறன்மிக்கதாக்குதல் உள்ளிட்ட துறைமுகம் சார்ந்த வளர்ச்சியில் கவனம் செலுத்தியுள்ளது. இந்திய உற்பத்திப் பொருட்கள் புதிய சந்தைகளை அணுகுவதை உறுதி செய்யும் வகையில் நீர்வழிகள் பயன்படுத்தப்பட்டு வருகின்றன.”
“பொருளாதார முன்னேற்றத்திற்கும், தற்சார்பு இந்தியாவை உருவாக்கவும் கடல்சார் துறையை நாம் பயன்படுத்தி வரும் நிலையில், கடல்சார் சுற்றுச்சூழல் மற்றும் பல்லுயிர் பெருக்கத்தை உறுதி செய்யவும் நாம் போதுமான கவனத்தை செலுத்தி வருகிறோம். இந்தியாவின் பெருமைக்குரிய இவை பாதுகாக்கப்படுகின்றன.”
நிதி அமைச்சகம்
தலைமை பொருளாதார ஆலோசகராக டாக்டர் வி.ஆனந்த நாகேஸ்வரன் நியமனம்
தலைமை பொருளாதார ஆலோசகராக டாக்டர் வி. ஆனந்த நாகேஸ்வரனை மத்திய அரசு நியமித்துள்ளது. அவர் இன்று பொறுப்பேற்றுக் கொண்டார்.
இதற்கு முன், டாக்டர் வி. ஆனந்த நாகேஸ்வரன் எழுத்தாளராகவம், ஆசிரியராகவம், ஆலாசகராகவும் பணியாற்றினார். இவர் இந்தியா மற்றும் சிங்கப்பூரில் உள்ள தொழில் கல்லூரிகள் மற்றும் மேலாண்மை நிறுவனங்களில் கற்பித்துள்ளார். ஏராளமான புத்தகங்களையும் இவர் வெளியிட்டுள்ளார்.
ஐஎப்எம்ஆர் ஸ்கூல் ஆப் பிசினஸ் தலைவராகவும் , க்ரேயா பல்கலைக்கழகத்தின் பொருளாதாரப் பேராசிரியராகவும் இவர் பணியாற்றியுள்ளார். இந்தியப் பிரதமரின் பொருளாதார ஆலோசனை கவுன்சிலில் இவர் பகுதி நேர உறுப்பினராக 2019ம் ஆண்டு முதல் 2021ம் ஆண்டு வரை இருந்து வந்தார். அகமதாபாத் ஐஐஎம் நிறுவனத்தில் லேலாண்மை படிப்பில் முதுநிலை டிப்ளமோ படித்த இவர், மாசூசட்ஸ் பல்கலைக்கழகத்தில் டாக்டர் பட்டமும் பெற்றுள்ளார்.
பிரதமர் அலுவலகம்
பிரதமர் தலைமையில் வரும் 5-ஆம் தேதி மெய்நிகர் உலக முதலீட்டாளர் வட்டமேசை மாநாடு
உலகெங்கும் உள்ள முன்னணி ஓய்வூதிய மற்றும் நிதியகங்கள் இந்த மாநாட்டில் பங்கேற்பு
இந்தியாவில் சர்வதேச முதலீடுகளை அதிகரிப்பதற்கான வாய்ப்புகளை இந்த மாநாடு ஏற்படுத்தும்
பிரதமர் திரு நரேந்திர மோடி தலைமையில் மெய்நிகர் உலக முதலீட்டாளர் வட்டமேசை மாநாடு 2020 நவம்பர் 5-ஆம் தேதி நடைபெற உள்ளது. மத்திய நிதி அமைச்சகமும் தேசிய முதலீடு மற்றும் உள்கட்டமைப்பு நிதியகமும் இணைந்து இந்த மாநாட்டை நடத்துகின்றன. உலகளாவிய தலைமை முதலீட்டு நிறுவனங்கள், இந்திய வர்த்தக நிறுவனங்களின் தலைவர்கள், இந்திய அரசு மற்றும் நிதிச் சந்தை நெறியாளர்கள் அமைப்பைச் சேர்ந்த உயரதிகாரிகள் ஆகியோருக்கு இடையேயான பிரத்தியேக கருத்துப்பரிமாற்ற தளமாக இந்த மாநாடு அமையும். மத்திய நிதியமைச்சர், இணை அமைச்சர், இந்திய ரிசர்வ் வங்கி ஆளுநர் மற்றும் உயர் அதிகாரிகள் இந்த நிகழ்ச்சியில் கலந்து கொள்வார்கள்.
6 ட்ரில்லியன் அமெரிக்க டாலர் அளவிலான சொத்துக்களை நிர்வகிக்கும் உலகின் தலைசிறந்த 20 ஓய்வூதிய மற்றும் நிதியகங்கள் இந்த வட்டமேசை மாநாட்டில் கலந்து கொள்ளும். இந்த சர்வதேச முதலீட்டு நிறுவனங்கள், அமெரிக்கா, ஐரோப்பா, கனடா, கொரியா, ஜப்பான், மத்திய கிழக்கு ஆஸ்திரேலியா மற்றும் சிங்கப்பூர் உள்ளிட்ட முக்கிய பகுதிகளின் பிரதிநிதிகள் ஆகும். இந்த நிதி நிறுவனங்களின் தலைமைச் செயல் அதிகாரிகள் மற்றும் தலைமைத் தகவல் அதிகாரிகள் இந்த மாநாட்டில் கலந்து கொள்வார்கள். இவர்களில் சில முதலீட்டாளர்கள் முதன்முறையாக இந்திய அரசுடன் இணைந்து செயல்பட உள்ளனர். சர்வதேச முதலீட்டாளர்களுடன் இந்தியாவின் தலைசிறந்த வர்த்தக நிறுவனங்களின் தலைவர்களும் இந்த வட்டமேசை மாநாட்டில் பங்கேற்பார்கள்.
இந்திய பொருளாதாரம் மற்றும் முதலீடு, கட்டமைப்பு சீர்திருத்தங்கள் மற்றும் 5 ட்ரில்லியன் அமெரிக்க டாலர் அளவிற்கு இந்திய பொருளாதாரத்தை உயர்த்தும் அரசின் தொலைநோக்குப் பார்வை உள்ளிட்ட விஷயங்கள் குறித்து இந்த மெய்நிகர் சர்வதேச முதலீட்டாளர் வட்டமேசை மாநாடு 2020-இல் ஆலோசிக்கப்படும்.
இந்தியாவில் சர்வதேச முதலீடுகளை அதிகரிப்பதற்கு முன்னணி சர்வதேச முதலீட்டாளர்கள் மற்றும் இந்திய வர்த்தகத் தலைவர்களுக்கு இந்த மாநாடு வாய்ப்புகளை வழங்கும். முன்னெப்போதும் இல்லாத வகையில் ஆண்டின் முதல் ஐந்து மாதங்களில் அதிக அந்நிய முதலீடுகள் நடப்பு நிதியாண்டில் நடந்துள்ளன. இந்திய முதலீடுகளை அதிகப்படுத்தும் நோக்கத்தில் உள்ள சர்வதேச முதலீட்டு நிறுவனங்களுடனான உறவை மேலும் வலுப்படுத்துவதற்கு இந்த மெய்நிகர் சர்வதேச முதலீட்டாளர் வட்டமேசை மாநாடு 2020 வாய்ப்பளிக்கும்.
-----
(
சமூக நிதி மற்றும் அதிகாரமளித்தல் அமைச்சகம்
நலிவடைந்த பிரிவினருக்கான சுகாதார வசதிகள்
ஆதி திராவிடர் மற்றும் பழங்குடி இனத்தைச் சேர்ந்த ஆண்டுக்கு ரூ. 3 லட்சத்திற்கும் குறைவான குடும்ப வருவாய் உள்ள நோயாளிகளுக்கு சிறுநீரகம், இருதயம்,கல்லீரல், புற்றுநோய் அல்லது மூளை அறுவை சிகிச்சை தேவைப்படும் தீவிர நோய் பாதிப்பு கொண்ட அல்லது உறுப்பு மாற்று அறுவை சிகிச்சை தேவைப்படும் அல்லது தண்டுவட அறுவை சிகிச்சை தேவைப்படுவோருக்கு மானிய வடிவில் மருத்துவ உதவி அளிக்கும் நோக்கத்துடன் மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் சுயாட்சி அமைப்பான டாக்டர் அம்பேத்கர் அறக்கட்டளை மருத்துவ உதவித் திட்டத்தை நடைமுறைப்படுத்தி வருகிறது. நாட்டில் இதற்காக நியமிக்கப்பட்டுள்ள மருத்துவமனைகளின் மூலமாக இந்த திட்டம் நடைமுறைப்படுத்தப்படுகிறது. டாக்டர் அம்பேத்கர் அறக்கட்டளை கீழ் செயல்படுத்தப்படும் இந்த திட்டம் குறித்த தகவல் அதன் இணையதளம் மூலமாகவும், நாட்டில் உள்ள பல்வேறு பல்கலைக்கழகங்களில் அமைக்கப்பட்டுள்ள டாக்டர் அம்பேத்கர் இருக்கைகள் மூலமாகவும் வெளியிடப்பட்டு வருகிறது.
மக்களவையில் இன்று எழுப்பப்பட்ட கேள்வி ஒன்றுக்கு எழுத்துபூர்வமாக அளித்த பதிலில் மத்திய சமூக நீதி மற்றும் அதிகாரமளித்தல் துறை இணை அமைச்சர் திரு. விஜய் சாம்ளா இந்த தகவலைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 120.27 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.33 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 9,868 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,77,830 என அதிகரித்துள்ளது.
கடந்த 24 மணி நேரத்தில் 10,549 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,10,113
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.32 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.89, இது கடந்த 53 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.89 ஆகும். இது கடந்த 12 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 63.71 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775199
சுகாதாரம் மற்றும் குடும்ப நலத்துறை அமைச்சகம்
இந்தியாவில் மொத்தம் 1.82 கோடி மாதிரிகள் பரிசோதனை செய்யப்பட்டுள்ளன
மத்திய அரசு மற்றும் மாநிலங்கள்/யூனியன் பிரதேசங்களின் கூட்டு மற்றும் தீவிர கவனிப்பு முயற்சிகளின் பலனாக, கோவிட்-19 நோய்த்தொற்று பாதிப்பை விரைவில் கண்டறிந்து, தனிமைப்படுத்துவதை உறுதிப்படுத்தும் வகையில் நாடு முழுவதும் பரிசோதனைகள் அதிகரிக்கப்பட்டுள்ளன. ஐசிஎம்ஆர், பரிசோதனை உத்திகளை வகுத்து, இந்தியா முழுவதும் சோதனை கட்டமைப்பை விரிவு படுத்தியுள்ளது.
கடந்த 24 மணி நேரத்தில், 4,46,642 மாதிரிகள் சோதிக்கப்பட்டுள்ளன. சராசரி தினசரி சோதனைகள்  ஜூலை முதல் வாரத்தில் 2.4 லட்சத்தில் இருந்து, கடைசி வாரத்தில் 4.68 லட்சமாக அதிகரிக்கப்பட்டுள்ளது.
நாட்டின் பரிசோதனைக் கூடங்களின் கட்டமைப்பு, தொடர்ந்து வலுப்படுத்தப்பட்டு தற்போது 1321 ஆய்வகங்களாக உள்ளது; அரசு துறையில் 907 ஆய்வகங்களும், தனியார் துறையில் 414 ஆய்வகங்களும் இயங்கி வருகின்றன. அவற்றின் விவரம் பின்வருமாறு;
- ரியல் –டைம் ஆர்டி பிசிஆர் அடிப்படையிலான ஆய்வகங்கள்; 676 
- ட்ரூநேட் அடிப்படையிலான ஆய்வகங்கள்; 541 
- சிபிநேட் அடிப்படையிலான ஆய்வகங்கள் ; 104 
அதிகரிக்கப்பட்ட பரிசோதனை கட்டமைப்பு காரணமாக , மொத்த பரிசோதனைகளின் எண்ணிக்கை 88 லட்சத்தில் இருந்து  சுமார் 1.82 கோடியாக  உயர்ந்துள்ளது.
சோதனைகளின் எண்ணிக்கை 10 லட்சம் பேருக்கு 13,181 ஆக உயர்ந்துள்ளது.
மத்திய அரசின் ”சோதனை, நோய் கண்டறிதல், சிகிச்சை அளித்தல்’’ உத்தியின்படி, நாட்டில் பரிசோதனை எண்ணிக்கை அதிகரிக்கப்பட்டதால், நாடு முழுவதும், தொற்று பாதிப்பு விகிதம் குறைந்துள்ளது. தற்போது, 21 மாநிலங்கள்/யூனியன் பிரதேசங்களில், தொற்று பாதிப்பு விகிதம் 10 சதவீதத்திற்கும் குறைந்துள்ளது.
பாதுகாப்பு அமைச்சகம்
சேவை ஆயுட்காலத்தை விரிவுப்படுத்துவதை உறுதி செய்வதற்கான பிரமோஸ் ஏவுகணை சோதனை வெற்றி
ஒலியைவிட வேகமாகச் செல்லக் கூடிய பிரமோஸ் ஏவுகணை இன்று  ஒடிசா மாநிலம் பாலாசோரில் உள்ள ஒருங்கிணைந்த சோதனைத் தளத்திலிருந்து காலை மணி பத்து பதினேழுக்கு வெற்றிகரமாக சோதிக்கப்பட்டது. நடமாடும் சுயேச்சையான செலுத்து வாகனத்திலிருந்து நடத்தப்பட்ட இந்த சோதனை இந்திய ராணுவத்திற்கென மோசமான பருவநிலைகளில் சேவை ஆயுட்காலத்தை விரிவாக்கும் திட்டத்தின் ஒரு பகுதியாகும்.
இந்த ஏவுகணை குறிப்பிட்ட பாதையில் சென்று இலக்கை துல்லியமாக தாக்கியதாகவும், இதன் முக்கிய பகுதிகள் சிறப்பாக செயலாற்றின என்றும் அறிவிக்கப்பட்டுள்ளது. 9 மீட்டர் உயரமுள்ள அலைகள் கொண்ட வேளாண் நிலை கடல் சூழலிலும் பறந்து செல்லக் கூடிய தனது அனைத்து பருவத்தையும் சமாளிக்கும் திறனை பிரமோஸ் நிரூபித்துள்ளது. மிகவும் மோசமான பருவநிலையில், செயல்படுவதற்கான பாதுகாப்பு ஆராய்ச்சி மற்றும் மேம்பாட்டு நிறுவனத்தின் தொலைவு திறன்களும் இந்த சோதனையின் போது உறுதி செய்யப்பட்டன. இந்த சோதனையை ராணுவத்தின் உயர் அதிகாரிகள் பாதுகாப்பு ஆராய்ச்சி மேம்பாட்டு நிறுவனம் மற்றும் பிரமோஸ் அமைப்புகளின் விஞ்ஞானிகள் பார்த்தனர்.
பாதுகாப்பு ஆராய்ச்சி மேம்பாட்டு நிறுவனம் மற்றும் ரஷ்யாவின் எம் பி ஓ எம் நிறுவனம் ஆகியவற்றின் கூட்டு முயற்சி பிரமோஸ் ஆகும். நவீனகால போர்க்களங்களில் முக்கியமான ஆற்றல் பெருக்கியாக பிரமோஸ் ஏவுகணை தன்னை நிரூபித்துக் காட்டியுள்ளது. இந்த ஏவுகணையின் குறையற்ற நில இலக்கு தாக்குதல், கப்பல்களுக்கு எதிரான திறன், பன்முகத்தன்மையுடன் பல தளங்களில் செயலாற்றும் திறன் ஆகியவற்றின் காரணமாக இந்த ஏவுகணை இவற்றை நிரூபித்துள்ளது.
பாதுகாப்பு அமைச்சர் திருமதி நிர்மலா சீதாராமன் இந்த வெற்றிகரமான சோதனைக்காக பாதுகாப்பு ஆராய்ச்சி மேம்பாட்டு அமைப்பு, பிரமோஸ், இந்திய ராணுவம் ஆகியவற்றைச் சேர்ந்த குழுவினருக்கு பாராட்டுத் தெரிவித்துள்ளார்.
(Visitor Counter : 176
நிதி அமைச்சகம்
உண்ணக்கூடிய எண்ணெய்கள், பித்தளை ஸ்கிராப், கசகசா  விதைகள், பாக்கு , தங்கம் மற்றும் வெள்ளி ஆகியவற்றின் கட்டண மதிப்பை நிர்ணயிப்பது தொடர்பாக கட்டண அறிவிப்பு எண் 48/2020-CUSTOMS .
சுங்கச் சட்டம், 1962  இன் பிரிவு 14 இன் துணைப்பிரிவு  ஆல் வழங்கப்பட்ட அதிகாரங்களைப் பயன்படுத்துவதில், மத்திய மறைமுக வரி மற்றும் சுங்க வாரியம், இதைச் செய்வது அவசியமானது மற்றும் பயனுள்ளது என்று திருப்தி அடைகிறது, இதன் மூலம் இந்திய அரசின் அரசிதழில் வெளியிடப்பட்ட, ஆகஸ்ட் 3, 2001 தேதியிட்ட, நிதி அமைச்சகம் , எண் 36/2001-சுங்க  இல் இந்திய அரசின் அறிவிப்பில் பின்வரும் திருத்தங்களைச் செய்கிறது. பகுதி -3, பிரிவு -3, துணைப்பிரிவு , Vide எண் SO 748 , ஆகஸ்ட் 3, 2001 தேதியிட்டது.
முதன்மை அறிவிப்பு இந்திய அரசிதழில் வெளியிடப்பட்டது, அசாதாரண, பகுதி -2, பிரிவு -3, துணைப்பிரிவு , Vide அறிவிப்பு எண் 36/2001 - சுங்க , ஆகஸ்ட் 3, 2001 தேதியிட்டது, Vide எண் SO 748 , ஆகஸ்ட் 3, 2001 தேதியிட்டது மற்றும் கடைசியாக திருத்தப்பட்டது, அறிவிப்பு எண் 45/2020-சுங்கம் , 2020 மே 19 தேதியிட்டது, இது இந்திய அரசிதழில் வெளியிடப்பட்டது, அசாதாரண, பகுதி -2 , பிரிவு -3, துணைப்பிரிவு , Vide எண் SO 1520 , தேதியிட்ட மே 19, 2020.
மேலும் விவரங்களுக்கு : https://pib.gov.in/PressReleseDetail.aspx?PRID=1627674
பிரதமர் அலுவலகம்
ஜப்பானின் முன்னாள் பிரதமர் அபே ஷின்சோ மீதான தாக்குதல் குறித்து பிரதமர் அதிர்ச்சி தெரிவித்துள்ளார்
ஜப்பானின் முன்னாள் பிரதமர் அபே ஷின்சோ மீதான தாக்குதல் குறித்து பிரதமர் திரு நரேந்திர மோடி ஆழ்ந்த கவலை தெரிவித்துள்ளார்.
ட்விட்டரில் பிரதமர் கூறியிருப்பதாவது:
“எனது இனிய நண்பர் அபே ஷின்சோ மீதான தாக்குதலால் ஆழ்ந்த கவலையடைந்துள்ளேன். எங்களின் நினைவுகளும், பிரார்த்தனைகளும் அவர் மீதும் அவரது குடும்பத்தின் மீதும் ஜப்பான் மக்கள் மீதும் உள்ளன. ”
--------
(